Suchinthana/ta-wikipedia huggingface dataset:
அததோ திட்டம்

அங்கேரியத் தான்யக்கத் தொலைநோக்கி வலைப்பிணையத் ( HATNet ) (அததொ திட்டம்) என்பது ஆறு சிறிய முழு தன்னியக்கத் தொலைநோக்கிகளின் வலையமைப்பாகும். கோல்கடப்பு முறையைப் பயன்படுத்தி சூரியனுக்கு அப்பாற்பட்ட கோள்களைக் கண்டறிந்து வகைப்படுத்துவதே திட்டத்தின் அறிவியல் குறிக்கோள். பொலிவான மாறி விண்மீன்களைக் கண்டறிந்து பின்தொடரவும் இந்த வலைப்பிணையம் பயன்படுகிறது. இந்த வலைப்பிணையம்  ஆர்வர்டு, சுமித்சோனிய வானியற்பியல் மையத்தால்  பேணப்படுகிறது .

அததோ(HAT) சுருக்கம்   அங்கேரியத் தன்னியக்க தொலைநோக்கியைக் குறிக்கிறது, ஏனெனில் இது  அங்கேரிய வானியல் கழகத்தின் மூலம் சந்தித்த  அங்கேரியர்களின் ஒரு சிறிய குழுவால் உருவாக்கப்பட்டது. இந்த திட்டம் 1999 இல் தொடங்கப்பட்டு மே 2001 முதல் முழுமையாக செயல்பாட்டுக்கு வந்தது

மேற்கோள்கள் 

தொலைநோக்கிகள்
கக்ராபன்-சல்கர் சட்டமன்றத் தொகுதி

கக்ராபன்-சல்கர் சட்டமன்றத் தொகுதி (Kakraban–Salgarh Assembly constituency) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது கோமதி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.

சட்டப் பேரவை உறுப்பினர்கள்

தேர்தல் முடிவுகள்

2018

2023

மேலும் பார்க்கவும் 
 திரிபுரா சட்டப் பேரவையின் தொகுதிகளின் பட்டியல்
 கோமதி மாவட்டம்

மேற்கோள்கள் 

திரிபுரா சட்டமன்றத் தொகுதிகள்
கோமதி மாவட்டம்
அததொ-பி-3

அததொ-பி-3 (HAT-P-3)  பெருங்கரடி விண்மீன் குழுவில் சுமார் 441 ஒளி ஆண்டுகள் தொலைவில் அமைந்துள்ளபொன்மம்( உலோகம்) நிறைந்த K5 வகை குறுமீனாகும் . சுமார் 11.5  தோற்றப் பொலிவுப் பருமையுள்ல இது  வெற்றுக் கண்ணுக்குத் தெரியாது, ஆனால் சிறிய, நடுத்தர அளவிலான பயில்நிலைத் தொலைநோக்கியில் தெரியும். இது ஒப்பீட்டளவில் இளம் விண்மீன் என்று நம்பப்படுகிறது.  இதன்  வண்ணக்கோளச் செயல்பாடு சற்றே மேம்பட்டுள்ளது.  

அததொ-பி-3 என்ற விண்மீன் டோம்பே என்று பெயரிடப்பட்டுள்ளது. பன்னாட்டு வானியல் ஒன்றியத்தின்  100 ஆவது ஆண்டு விழாவின் போது,  உருசியாவின்  புற உலகப் பெயரிடுதல்  பரப்புரையில் இந்தப் பெயர் தேர்ந்தெடுக்கப்பட்டது. டோம்பே வடக்கு காகசசு மலைகளில் உள்ள ஒரு மகிழுலாப் பகுதி ஆகும்.

கோள் அமைப்பு 
இந்த  விண்மீன் சூரியனுக்கு அப்பாற்பட்ட கோளான   அததொ-பி-3 பி   கோளின் தாயகம் ஆகும், இது பின்னர் டெபெர்டா என்று பெயரிடப்பட்டது, இது  கோள்கடப்பு முறையைப் பயன்படுத்தி  அததொ வலைப்பிணையத் திட்டத்தால் கண்டுபிடிக்கப்பட்டது.

மேலும் காண்க 

 சூரியனுக்கு அப்பாற்பட்ட  கோள்களின் பட்டியல்

மேற்கோள்கள் 

பெருங்கரடி (விண்மீன் குழாம்)
முதன்மை வரிசை விண்மீன்கள்
தொட்டுவா தன்வந்திரி கோயில்

தொட்டுவா தன்வந்திரி கோயில்  இந்தியாவின் கேரளாவில் தொட்டுவா என்னுமிடத்தில் அமைந்துள்ள ஒரு இந்துக் கோயிலாகும்.

அமைவிடம்
எர்ணாகுளம் மாவட்டத்தில்பெரும்பாவூர்-கோடநாடு வழித்தடத்தில்   கூவப்பாடி பஞ்சாயத்தில் தொட்டுவா சந்திப்பில் இருந்து ஒரு கிலோமீட்டர் தொலைவில் இக்கோயில் உள்ளது. காலடி - மலையத்தூர் வழியாக தொட்டுவா சந்திப்பு படகு ஜெட்டி மூலமாகவும் பக்தர்கள் கோயிலை அடையலாம். கோரம்பூர் மனை குடும்பத்தைச் சேர்ந்த இக்கோயில்  தன்வந்திரி மூர்த்தி சேவா அறக்கட்டளையால் நிர்வகிக்கப்படுகிறது.

மூலவர்
இங்குள்ள மூலவர் பரசுராமரால் அமைக்கப்பட்டவராகக் கருதப்படுகிறது. மூலவரானதன்வந்திரி சிலை கிட்டத்தட்ட ஆறு அடி உயரம் உள்ளதாகும். இது கிழக்கு நோக்கி உள்ளது. வலது கையில்  அமிர்தம், இடது கையில்  சங்கு, சக்கரம் ஆகியவற்றுடன் இச்சிற்பம் உள்ளது.

சிறப்பு
கோயிலின் தெற்குப் பகுதியில் கிழக்கு நோக்கிச் செல்லும் சிறிய ஓடை  உள்ளது. இந்த ஓடையில் குளித்துவிட்டு கோயிலுக்குள் சென்று தரிசனம் செய்வதுதான் வழக்கம். பக்தர்கள் இங்கு தங்கி தியானம் செய்தால் வதம், பித்தம், கபம் போன்ற பிரச்சனைகள் தீரும் என்று நம்பப்படுகிறது. ஆயுர்வேதப் பயிற்சி செய்யும் மருத்துவர்களும் இங்கு  பஜனை (பூசை, தியானம்) செய்வதற்காக வருகிறார்கள். தன்வந்திரிக்கு மிகவும் பிடித்தது 'கிருஷ்ண துளசி' ஆகும். குழந்தைப்பேற்றிற்காகஏராளமான பக்தர்கள் கோயிலுக்கு வந்து காணிக்கை செலுத்துகின்றனர்.புதிய காய்ச்சாத பால் இங்கு வழங்கப்படுகிறது. முக்கியமான காணிக்கை வெண்ணெய் ஆகும்.

திருவிழாக்கள் 
இங்கு மண்டல மாசம் (ஏகாதசி மகோற்சவம்), தசாவதார மகோற்சவம், பிரதிஷ்டா தினம் உள்ளிட்ட விழாக்கள் கொண்டாடப்படுகின்றன.மலையாள மாதமான விருச்சிகத்தின் ஏகாதசியிலும், மேடம் மாதத்தில் பூயம் நட்சத்திர நாளிலும் திருவிழாக்கள் நடத்தப்படுகின்றன.

துணைத்தெய்வங்கள் 
இங்கு ஐயப்பன், கணபதி, பத்ரகாளி,  ராட்சசர்கள், நாகராசர்நாகயக்ஷி  உள்ளிட்ட துணைத்தெய்வங்கள் உள்ளன.

மேற்கோள்கள்

வெளி இணைப்புகள் 
 அதிகாரப்பூர்வ கோவில் பக்கம்
 அதிகாரப்பூர்வ முகநூல் பக்கம்

எர்ணாகுளம் மாவட்டத்திலுள்ள இந்துக் கோயில்கள்
Coordinates on Wikidata
அததொ-பி-4

அததோ -பி-4 (HAT-P-4)என்பது  ஆயன் விண்மீன் தொகுப்பில் உள்ள ஓரிணை  G-வகை முதன்மை-வரிசை  விண்மீன்களைக் கொண்ட ஒரு  அகல்விரிவான  இரும  விண்மீனாகும்.   இது BD +36°2593 என்றும் பெயரிடப்பட்டுள்ளது.

தோற்றம் அறியப்படாத வ்அகச்சிவப்பு  மிகை  இரைச்சலை  இந்த விண்மீன் வெளிப்படுத்துகிறது.

கோள் அமைப்பு 
முதன்மை  விண்மீன் சூரியனுக்கு அப்பாற்பட்ட கோளான  அததொ-பி-4b இன் தாயகம் ஆகும்.  இந்தக் கோள் 3 நாள் வட்டனை அலைவுநேர மிகவும் பொதுவான வெப்பமான வியாழன் வகை கோளாகும்.

இரும  இணை 
இதன்  இணை விண்மீன் 28446 வானியல் அலகுகள் தொலைவில் அமைந்துள்ளது. எனவே மிக நீண்ட வட்டணை  அலைவுநேரம் கொண்டது.

மேலும் காண்க 

 அததோ திட்டம்

மேற்கோள்கள்

வெளி இணைப்புகள் 
 Image HAT-P-4
 

இரும விண்மீன்கள்
முதன்மை வரிசை விண்மீன்கள்
ஆயன் விண்மீன்குழாம்
அததொ-பி-8

அததொ-பி-8 (HAT-P-8)என்பது பெகாசசில் 700 ஒளி ஆண்டுகள் தொலைவில் அமைந்துள்ள ஒரு தோற்றப் பொலிவுப் பருமை 10 கொண்ட  விண்மீனாகும் .  இது சூரியனை விட 28% அதிக  பொருண்மை கொண்ட F-வகை விண்மீன்.  அததொ-பி-8 விண்மீனைச் சுற்றி இரண்டு செங்குறுமீன்கள் கண்டறியப்பட்டுள்ளன. முதலாவது M5V கதிர்நிரல் வகையும்    பொருண்மையும் கொண்டது  . இரண்டாவது,  பொருண்மை கொண்டது.  இதன் கதிர்நிரல் வகை M6V ஆகும்.

கோள் அமைப்பு 
2008 ஆம் ஆண்டில் , அததோ வலைப்பிணையத் திட்டம் இந்த விண்மீனைச் சுற்றி அததொ-பி-8பி என்ற சூரிய புறக் கோளைக் கண்டுபிடித்ததாக அறிவித்தது. இந்தக்  கோள் ஒரு சூடான வியாழனை  ஒத்த வளிமப் பெருங்கோளாகும்.

மேலும் காண்க 

 அததொ திட்டம்
 சூரியப் புறக்கோள்களின் பட்டியல்

மேற்கோள்கள்

வெளி இணைப்புகள் 

பெகாசசு விண்மீன் குழு
முதன்மை வரிசை விண்மீன்கள்
மூவிண்மீன்கள்
பூபதிராஜு விஜயகுமார் ராஜு

பூபதிராஜு விஜயகுமார் ராஜு ( Bhupathiraju Vijayakumar Raju) (பிறப்பு 17 செப்டம்பர் 1936) ஓர் அரசியல்வாதியும், தொழிலதிபரும் ஆவார். மேலும், ஆந்திரப் பிரதேசத்தின் மேற்கு கோதாவரி மாவட்டத்திலுள்ள வேந்திரா என்ற கிராமத்தில் 1975 இல் நிறுவப்பட்ட டெல்டா காகித ஆலையை நிறுனினார்.

அரசியல் வாழ்க்கை 
விஜயகுமார் ராஜு 1967-72ல் பீமவரம் சட்டமன்றத் தொகுதியில் சுயேட்சையாகவும், 1972-77 இந்திய தேசிய காங்கிரசு கட்சி உறுப்பினராகவும் இருந்தார். 

இவர் இந்தியாவின் எட்டாவது மக்களவை, ஒன்பதாவது மக்களவை மற்றும் பத்தாவது மக்களவை உறுப்பினராக இருந்தார். தொடர்ந்து 3 முறை மக்களவைக்கு தேர்ந்தெடுக்கப்பட்டார். [தெலுங்கு தேசம் கட்சி|தெலுங்கு தேசம் கட்சியின்]] உறுப்பினரான இவர் ஆந்திரப் பிரதேசத்தின் நரசாபுரம் மக்களவைத் தொகுதியைப் பிரதிநிதித்துவப்படுத்தினார்.

இவரும் இவரது சக கட்சி உறுப்பினர்களும் சேர்ந்து கட்சிக் கொறடாவின் உத்தரவை மீறி  1992 ல் சிறுபான்மை காங்கிரசு அரசாங்கத்தை காப்பாற்ற பி.வி.நரசிம்மராவுக்கு வாக்களித்தனர். இதன் காரணமாக என். டி. ராமாராவின் கோபத்திற்கு ஆளாகினர்.

மேற்கோள்கள் 

1994 இறப்புகள்
தெலுங்கு தேசம் கட்சி அரசியல்வாதிகள்
மேற்கு கோதாவரி மாவட்ட நபர்கள்
10வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
1936 பிறப்புகள்
சுபாசு சந்திர போசு அல்லூரி

சுபாசு சந்திர போசு அல்லூரி (Subhash Chandra Bose Alluri)  இந்திய அரசியல்வாதி ஆவார். இவர், ஆந்திரப் பிரதேசத்தின் நரசாபுரம் மக்களவைத் தொகுதியிலிருந்து ஆறாவது மக்களவை ஏழாவது மக்களவைக்குத் தேர்தெடுக்கப்பட்டு நாடாளுமன்ற உறுப்பினராக இருந்தார்.

மேற்கோள்கள் 

வாழும் நபர்கள்
1940 பிறப்புகள்
ஆந்திரப் பிரதேச நபர்கள்
7வது மக்களவை உறுப்பினர்கள்
6வது மக்களவை உறுப்பினர்கள்
தாமரகுளம்

தாமரகுளம்  (Thamarakulam)  இந்தியாவின் கேரளாவில் உள்ள கொல்லம் நகரின் வணிக மையமும் புறநகர் பகுதியுமாகும். தாமரக்குளம் என்ற பெயராலும் இப்பகுதி அறியப்படுகிறது.  தாமரகுளம் டவுன்டவுன் கொல்லம் என்ற மத்திய வணிகப்பகுதியின் ஒரு பகுதியான தாமரகுளம்  சின்னக்கடை என்ற நகரத்தின் மையப்பகுதிக்கு அருகில் உள்ளது.

கோவில் 
தாமரகுளத்தில் உள்ள கணபதி கோவில் கொல்லம் மாவட்டத்தில் உள்ள மிகவும் பிரபலமான இந்து கோவில் மற்றும் வழிபாட்டு மையமாகும். கொல்லம் பூரம் கொண்டாட்டத்தின் போது இக்கோயிலில் உள்ள யானைகள் பொதுக் காட்சிக்கு வைக்கப்படுகின்றன. தாமரகுளம் கோவிலில் இருந்து யானைகளின் எழுநெல்லிப்பு என்பது கொல்லம் பூரத்தின் வழக்கமான சடங்காகும், இது ஆயிரக்கணக்கான பார்வையாளர்களால் காணப்படுகிறது.

உள்ளூர் நிர்வாகம் 
கொல்லம் மேம்பாட்டு ஆணைய அலுவலகம் தாமரகுளத்தில் உள்ளது.

பார்ட்னர் கேரளா சந்திப்பு 2014 
கேரள அரசு 2014 ஆம் ஆண்டு பிப்ரவரி மாதத்தில்  பார்ட்னர் கேரளா என்ற பெயரில் நகர்ப்புற மேம்பாட்டு கூட்டத்தை ஏற்பாடு செய்தது 

கொல்லம் நகராட்சி ஆணையம் மற்றும் கொல்லம் மேம்பாட்டு ஆணையம் இரண்டும் தாமரைக்குளத்திற்கான பல முன்மொழிவுகளை பார்ட்னர் கேரளா சந்திப்பின் போது   சமர்ப்பித்தன. இவை ::

 தாமரகுளத்தில் மொத்தம் ரூ.178.53 கோடியில் வணிக வளாகம் மற்றும் மாநாட்டு மையம் மற்றும் பலநிலை கார் நிறுத்துமிடம்  அமைக்கும் திட்டத்தை கொல்லம் நகராட்சி ஆணையம்  வெளியிட்டது.
 கொல்லம் மேம்பாட்டு ஆணையம் தாமரக்குளத்தில் 80 கோடி ரூபாய் செலவில் குறு, சிறு மற்றும் நடுத்தர நிறுவனங்களுக்கான வணிக வளாகம், அலுவலக வளாகம், கண்காட்சி மற்றும் வர்த்தக மையம் ஆகியவற்றை நிறுவ முன்மொழிந்தது.

மேலும் பார்க்கவும் 
 கொல்லம்
 தங்கசேரி
 அந்தமுக்கம் நகர பேருந்து நிலையம்

மேற்கோள்கள் 

Coordinates on Wikidata
கொல்லம் மாவட்டம்
கொத்தப்பள்ளி சுப்பாராயுடு

கொத்தப்பள்ளி சுப்பா ராயுடு (Kothapalli Subbarayudu) ஓர் இந்திய அரசியல்வாதியாவார். இவர், ஒய். எஸ். ஆர். காங்கிரஸ் கட்சியின் தலைவராவார்.  ஆந்திரப் பிரதேச அரசின் அமைச்சராக இருமுறை பணியாற்றினார்.

சொந்த வாழ்க்கை 
ராயுடு, 1959 ஆம் ஆண்டு ஆந்திரப் பிரதேசத்தின் மேற்கு கோதாவரி மாவட்டத்தில் உள்ள நரசாபுரத்தில் பிறந்தார். நரசாபுரத்திலுள்ள ஒய்.என்.என். கல்லூரியில் கல்வி பயின்றார். 1981ல் இந்திரா பிரியதசினி என்பவரை மணந்தார்.

அரசியல் வாழ்க்கை 
சுப்பா ராயுடு, ஊராட்சி மன்ற உறுப்பினராக தனது அரசியல் வாழ்க்கையைத் தொடங்கினார். என். டி. ராமராவ் அவர்களால் ஈர்க்கப்பட்டு அரசியலில் இறங்கினார்.

தெலுங்கு தேசம் கட்சியின் சார்பில் 1989, 1994, 1999 மற்றும் 2004 ஆகிய ஆண்டுகளில் நரசாபுரம் சட்டமன்றத் தொகுதியின் சட்டமன்ற உறுப்பினராகப் பணியாற்றினார்.

1996 இல், நரசாபுரம் மக்களவைத் தொகுதியின் நாடாளுமன்ற உறுப்பினராகவும் தேர்ந்தெடுக்கப்பட்டார். இந்திய நாடாளுமன்றத்தின் மக்களவையில் தெலுங்கு தேசம் கட்சியை பிரதிநிதித்துவப்படுத்தினார்.

சிரஞ்சீவியுடனான நெருங்கிய தொடர்பு காரணமாக இவர் பிரசா ராச்சியம் கட்சியில் சேர்ந்தார். 2012 இல் இந்திய தேசிய காங்கிரசுடன் பிரசா ராச்சியம் கட்சி இணைந்தபோது, இடைத்தேர்தலில், இவர் நரசாபுரம் சட்டமன்றத் தொகுதியின் சட்டமன்ற உறுப்பினராக 5 வது முறையாக வெற்றி பெற்றார்.

பின்னர் இவர் தெலுங்கு தேசம் கட்சி தெலுங்கு தேசம் கட்சியில் சேர்ந்தார். தற்போது இவர் ஒய். எஸ். ஆர். காங்கிரஸ் கட்சியில் உறுப்பினராக உள்ளார்.    

என். டி. ராமராவால் ஈர்க்கப்பட்ட சுப்பா ராயுடு தெலுங்கு தேசம் கட்சியில் சேர்ந்தார். தெலுங்கு தேசம் கட்சி எதிர்க்கட்சியாக இருந்த காலத்தில் இவர் என். டி. ராமராவுடன் நெருங்கிய தொடர்பிலிருந்தார். 1994ல் இல் என். டி. ராமராவ் முதல்வராக பதவியேற்ற போது இவரும்  9வது அமைச்சராக பதவியேற்றார்.

மேற்கோள்கள்

வெளி இணைப்புகள் 
Official biographical sketch in Parliament of India website

வாழும் நபர்கள்
1959 பிறப்புகள்
11வது மக்களவை உறுப்பினர்கள்
தெலுங்கு தேசம் கட்சி அரசியல்வாதிகள்
பந்தரு மாதவ நாயுடு

பந்தரு மாதவ நாயுடு (Bandaru Madhava Naidu) ஓர் இந்திய அரசியல்வாதி ஆவார். இவர் 2014 ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சியின் பிரதிநிதியாக நரசாபுரம் சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

மேற்கு கோதாவரி மாவட்ட நபர்கள்
வாழும் நபர்கள்
தெலுங்கு தேசம் கட்சி அரசியல்வாதிகள்
வள்ளிகீழு

வள்ளிகீழு  (Vallikeezhu)  இந்தியாவின் கேரள மாநிலம் கொல்லம் நகரின் வடக்குப் பகுதியில் அமைந்துள்ள ஒரு புறநகராகும். வள்ளிகீழ் என்ற பெயராலும் இப்பகுதி அறியப்படுகிறது. கொல்லம் நகரத்தின் மையப் பகுதியான சின்னக்கடையிலிருந்து  சுமார் 5 கிலோமீட்டர் தொலைவில் வள்ளிகீழு அமைந்துள்ளது.  கொல்லம் மாநகராட்சியின் 5ஆவது வார்டு பிரிவாக வள்ளிகீழு அடையாளப்படுத்தப்படுகிறது..

முக்கியத்துவம் 
கொல்லம் நகரின் முக்கியமான புறநகர் பகுதி  வள்ளிகீழு பகுதியாகும்.  துணை நகரமான நீண்டகரை மீன்பிடி துறைமுகத்திற்கு மிக அருகில் இப்புறநகர் உள்ளது. கொல்லம் புறவழிச்சாலை வள்ளிகீழு அருகே ஆல்த்திரமூட்டில் இருந்து தொடங்குகிறது. அரசு மேல்நிலைப் பள்ளி வள்ளிகீழு  பகுதியில் உள்ள ஒரு பிரபலமான பள்ளியாகும்.  வள்ளிகீழில் இடதுசாரி சனநாயக முன்னணி  ஆளும் முன்னணி.  கட்சியாக உள்ளது.

மேற்கோள்கள் 

Coordinates on Wikidata
கொல்லம் மாவட்டம்
ஜிகர்தண்டா டபுள்எக்ஸ்

ஜிகர்தண்டா டபுள்எக்ஸ் (Jigarthanda DoubleX)  (ஜிகர்தண்டா 2) என்றும் அழைக்கப்படுகிறது) என்பது கார்த்திக் சுப்புராஜ் எழுதி இயக்கி 2023 ஆம் ஆண்டு வெளியான தமிழ்த்  திரைப்படமாகும். ஸ்டோன் பெஞ்ச் ஃபிலிம்ஸ், ஃபைவ் ஸ்டார் கிரியேஷன்ஸ் மற்றும் இன்வெனியோ ஆரிஜின் ஆகியவற்றின் கீழ் கார்த்திகேயன் சந்தானம், எஸ். கதிரேசன் மற்றும் அலங்கார பாண்டியன் ஆகியோர் இத்திரைப்படத்தினைத் தயாரித்துள்ளனர். ஜிகர்தண்டா (2014) படத்தின் தொடர்ச்சியான இத்திரைப்படத்தில் ராகவா லாரன்ஸ் மற்றும் எஸ். ஜே. சூர்யா ஆகியோர் முக்கிய வேடங்களில் நடித்துள்ளனர்.

படம் ஆகஸ்ட் 2022 இல் அதிகாரப்பூர்வமாக அறிவிக்கப்பட்டது. இந்த படத்திற்கு சந்தோஷ் நாராயணன் இசையமைத்துள்ளார், ஒளிப்பதிவை திரு செய்திருக்கின்றார் மற்றும் ஷபீக் முகமது அலி படத்தொகுப்பு செய்துள்ளார்.

ஜிகர்தண்டா டபுள்எக்ஸ்  2023 ஆம் ஆண்டு நவம்பர் 10 தேதி தீபாவளிப் பன்டிகையை முன்னிட்டு  வெளியிடப்பட்டது.

கதை 

1975 இல், தமிழ் சினிமாவின் முதல் கருமை நிற நடிகராக ஆசைப்படும் பாண்டியன் மதுரையில் ஒரு பிரபலமான  ரௌடி ஆவார். பாண்டியா என்ற தலைப்பில் சத்யஜித் ரேயின் முன்னாள் உதவி இயக்குனரான ரே தாசனை, கிளின்ட் ஈஸ்ட்வுட் பாணியிலான மேற்கத்திய திரைப்படத்தை தமிழ்நாட்டில் இயக்கச் செய்கின்றார். படப்பிடிப்பு நடந்துகொண்டிருக்கும்போது, பாண்டியனின் எதிரிகள் அவரைப் பல்வேறு வகையில் தாக்கத்தொடங்குகின்றார்கள் தொடங்குகிறார்கள், இதனால் படப்பிடிப்புக்குப் பல்வேறு சிக்கல்கள் ஏற்படுகின்றன.

நடிகர்கள் 

 ராகவா லாரன்ஸ் அல்லியஸ் சீசர்னாக, ஒரு கேங்ஸ்டர் மற்றும் கிளின்ட் ஈஸ்ட்வுட்டின் தீவிர ரசிகர் 
 கிருபாகரன்/ரே தாசனாக எஸ்.ஜே. சூர்யா, வளர்ந்து வரும் திரைப்பட இயக்குநரும், சத்யஜித் ரேயின் உதவியாளர் 
 ஷைன் டாம் சாக்கோ
 நிமிஷா சஜயன் 
 நவீன் சந்திரா
 சத்யன்
 அரவிந்த் ஆகாஷ்
 இளவரசு
 பவா செல்லதுரை

மேற்கோள்கள்

வெளி இணைப்புகள்

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
பலாச்சவுர் சட்டமன்றத் தொகுதி

பலாச்சவுர் சட்டமன்றத் தொகுதி (தொகுதி வரிசை எண்: 48) என்பது இந்தியாவின் பஞ்சாப் மாநிலம், சாகித் பகத் சிங் நகர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த சந்தோஷ் குமாரி கட்டாரியா ஆவார்.  2022 பஞ்சாப் சட்டமன்றத் தேர்தலில் 39,633 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் சுனிதா செளத்திரி என்பவரை 4,541 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பல்லுவானா சட்டமன்றத் தொகுதி

பல்லுவானா சட்டமன்றத் தொகுதி (தொகுதி வரிசை எண்: 82) என்பது இந்தியாவின் பஞ்சாப் மாநிலம், பாசில்கா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த அமன்தீப் சிங் முசாபீர் ஆவார்.  2022 பஞ்சாப் சட்டமன்றத் தேர்தலில் 58,893 வாக்ககுள் பெற்ற இவர் தன்னை எதிர்த்துப் போட்டியிட்ட பாரதீய ஜனதா கட்சி கட்சியின் வந்தனா சங்வான் என்பவரை 19,173 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பங்கா சட்டமன்றத் தொகுதி

பங்கா சட்டமன்றத் தொகுதி (தொகுதி வரிசை எண்: 46) என்பது இந்தியாவின் பஞ்சாப் மாநிலம், சாகித் பகத் சிங் நகர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் சிரோமணி அகாலி தளம் கட்சியைச் சேர்ந்த சுக்விந்தர் குமார் ஆவார்.  2022 பஞ்சாப் சட்டமன்றத் தேர்தலில் 37,338 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் தர்லோச்சன் சிங் என்பவரை 5,069 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
இராகவன் சாருதத்தன்

இராகவன் சாருதத்தன்  (Raghavan Charudattan)  என்பவர் ஓர் அமெரிக்க கல்வியாளர்.ஆவார்.

வாழ்க்கைக் குறிப்பு 
சாருதத்தன் 1942 ஆம் ஆண்டு  தஞ்சாவூரில் பிறந்தார்.   சென்னைப் பல்கலைக்கழகத்தில் இளநிலை அறிவியல். மற்றும்  முதுநிலை அறிவியல் பட்டங்களைப் பெற்றார். .தாவரவியல் மற்றும் வேதியியல் பாடங்களைப் படித்தார்;  தாவர நோயியல் மற்றும் பூஞ்சையியலில் முனைவர் பட்டமும் பெற்றார்.    கலிபோர்னியா-டேவிசு பல்கலைக்கழகத்தில் தனது முதுகலை ஆராய்ச்சியைத் தொடர்ந்து, சாருதத்தன் 1970 ஆம் ஆண்டில் புளோரிடா பல்கலைக்கழகத்தில் சேர்ந்தார். 1983 ஆம் ஆண்டில் முழுப் பேராசிரியராக நியமிக்கப்பட்டார்   இப்போது புளோரிடா பல்கலைக்கழகத்தில் விடுவிக்கப்பட்ட  பேராசிரியராகப் பணியாற்றுகிறார். 

சாருதத்தன் பயோலாசிக்கல் கண்ட்ரோல் என்ற இதழை நிறுவி அதன் ஆசிரியராக 1991 ஆம் ஆண்டு முதல் 2006 ஆம் ஆண்டு வரை பணியாற்றினார்

விருதுகள் மற்றும் அங்கீகாரம் 
சாருதத்தன் அமெரிக்க வேளாண்மைத் துறையின் மேம்பட்ட பணி விருது போன்ற விருதுகளுடன் அங்கீகரிக்கப்பட்டுள்ளார்.  அமெரிக்காவின் களை அறிவியல் சங்கத்தின் உறுப்பினராகவும் பெயரிடப்பட்டுள்ளார்.

மேற்கோள்கள் 

1942 பிறப்புகள்
வாழும் நபர்கள்
புலம்பெயர் தமிழர்
தஞ்சாவூர் மாவட்ட நபர்கள்
பயங்காவு பகவதி கோயில்

பயங்காவு பகவதி கோயில் இந்தியாவில் கேரள மாநிலத்தில் மலப்புரம் மாவட்டத்தில் புரத்தூர், கவிலக்காட்டில் ஆலத்தியூர் பள்ளிக்கடவு சாலையில் அமைந்துள்ள  மிகப் புனிதமான இந்து பகவதி கோயிலாகும் . இக்கோயில் திரூர் ரயில் நிலையத்திலிருந்து 14 கி.மீ. தொலைவில் உள்ளது.

மூலவர் 
இக்கோயிலின் மூலவர் பகவதி ஆவார். கோயிலின் சதுர வடிவக் கருவறையில் மூலவரின் சிலை உள்ளது. இங்கு துணைத்தெய்வங்கள்  உள்ளனர். இக்கோயிலில் சுத்தம்பலம் உள்ளது. 

இக்கோயிலில்  மூன்று முக்கிய திருவிழாக்கள் கொண்டாடப்படுகின்றன.  அக்டோபர் மாதத்தின் மத்தியில் துலாம் 1 ஆம் நாள், மலையாள மாதத்தின் முதல் செவ்வாய்க்கிழமை மகர;ததில் மகரசொவ்வா,  மலையாள நாட்காட்டியின்படி ஆண்டுதோறும் நடைபெறும் தாலப்பொலி சடங்கு ஆகியவை அந்த மூன்று விழாக்கள் ஆகும்.

மேற்கோள்கள் 

மலப்புறம் மாவட்டத்திலுள்ள பகவதி அம்மன் கோயில்கள்
கேரளதேசபுரம் கோயில்

கேரளதேசபுரம் கோயில் தென்னிந்தியாவின் கேரள மாநிலத்தில் மலப்புரம் மாவட்டம் தனூரில் உள்ள பழமையான இந்துக் கோயில்களில் ஒன்றாகும். இக்கோயில் மலபார் கடற்கரையில் உள்ள ஒரு கடற்கரை நகரமான  தானூர் நகருக்கு தெற்கே 3 கி.மீ. தொலைவில் உள்ளது.

மூலவர்
இக்கோயிலின் மூலவர் இந்துக் கடவுளான விஷ்ணுவுக்காக ஆவார்.

சிறப்பு
‘இப்போது இந்தக் கோவில் மலபார் தேவஸ்வம் போர்டின் ஒரு பகுதியாக உள்ளது. கேரளதேசவுரம் என்ற இடமானது கேரள மாநிலம் வடிவம் மெறுவதற்கு முன்பாகவே சேர்க்கப்பட்டதாகும். இந்து புராணங்களில் இவ்விடம் முக்கியமானதாகக் கருதப்படுகிறது.  பரசுராமரின் கோடாரி எறிந்த இடமாக கருதப்படுகின்ற இவ்விடம் கேரளாவின் மையப் பகுதியில் அமைந்துள்ளது.

மேலும் பார்க்கவும் 
 தனூர்
 மலப்புரம் மாவட்டம்

மேற்கோள்கள் 

மலப்புறம் மாவட்டத்திலுள்ள விஷ்ணு கோயில்கள்
கதிரளவுகாணி-7

கதிரளவுகாணி-7 ((RADOM-7) என்பது பல்கேரிய இலியுலின் வகை கருவிகள் வகை சார்ந்த கதிர்நிரல்மானி- கதிரளவி கருவியாகும், இது  நிலாச்  சூழல்  அண்டக் கதிர்வீச்சை துல்லியமாக அளவிட வடிவமைக்கப்பட்டுள்ளது. இது இந்தியாவின் சந்திரயான்-1 செயற்கைக்கோளில் நிறுவப்பட்டுள்ளது. மேலும் மூன்று கருவிகள் பன்னாட்டு  விண்வெளி நிலையத்தில் நிலைநிறுத்தப்பட்டன. அனைத்து  இலியுலின் வகை கருவிகளும் பல்கேரிய  அறிவியல் கல்விக் கழகத்தில் உள்ள  சூரியப் புவித் தாக்க ஆய்வகத்தால் வடிவமைக்கப்பட்டு உருவாக்கப்படுகின்றன

மேலும் படிக்க 

கதிர்வீச்சு
அறிவியல் கருவிகள்
விண்வெளித் தொழில்நுட்பம்
பள்ளி ஆலோசகர்

ஒரு பள்ளி ஆலோசகர் (School counselor) என்பவர் அனைத்து மாணவர்களுக்கும் கல்வி, தொழில், கல்லூரிக்கு தார் செய்தல் மற்றும் சமூக-உணர்ச்சி ஆதரவை வழங்கும் சான்றிதழ்/உரிமம் பெற்ற தொழில்முறை ஆலோசகராவார். பள்ளிக் கல்வியின் ஒவ்வொரு நிலையிலும் (தொடக்க, நடுநிலை, உயர்நிலை மற்றும் கல்லூரி) பள்ளி ஆலோசகர் பதவிகள் உள்ளன. பள்ளி ஆலோசனைத் திட்டத்தை உருவாக்கி பின்பற்றுவதன் மூலம், பள்ளி ஆலோசகர்கள் அனைத்து வயது மாணவர்களுக்கும் ஒட்டுமொத்த வெற்றிக்குத் தேவையான பொருத்தமான ஆதரவையும் வழிகாட்டுதலையும் வழங்க முடியும்.

நோக்கம் 
தொழில்முறைப் பள்ளி ஆலோசகர்கள் மாணவர்களின் சாதனைகளை ஊக்குவிக்கும் மற்றும் மேம்படுத்தும் பள்ளி ஆலோசனை திட்டத்தை சிறப்பாக செயல்படுத்துகின்றனர் (Hatch & Bowers, 2003, 2005; ASCA, 2012).  ASCA தேசிய மாதிரியில் (Hatch & Bowers, 2003, 2005; ASCA, 2012) பள்ளி ஆலோசகர்களின் கடமைகள் மற்றும் பொறுப்புகள் சுட்டிக்காட்டப்பட்டுள்ளன. 

பள்ளி ஆலோசகர்கள் தொடக்க, நடுநிலை மற்றும் உயர்நிலைப் பள்ளிகள், மாவட்ட மேற்பார்வை அமைப்புகளில், ஆலோசகர் ,கல்வி ஆசிரிய பதவிகளில் (வழக்கமாக அமெரிக்காவில் ஆலோசகர் கல்வியில் முனைவர் பட்டம். அல்லது வெளிநாட்டில் தொடர்புடைய பட்டதாரி முனைவர் பட்டம் பெற்றவர்கள்)  பணியமர்த்தப்படுகிறார்கள். அவர்களின் பணி மாணவர் வளர்ச்சி, அந்த நிலைகளுடன் தொடர்புடைய தேவைகள், பணிகள் மற்றும் மாணவர் நலன்கள் ஆகியவற்றில் கவனம் செலுத்துகிறது. 

தொழில்முறை பள்ளி ஆலோசகர்கள் நான்கு அடிப்படைக் களங்களில் மாணவர்களின் தேவைகளைப் பூர்த்தி செய்கிறார்கள்: கல்வி மேம்பாடு, தொழில் மேம்பாடு மற்றும் கல்லூரி அணுகல்/சேர்க்கை, மற்றும் சமூக-உணர்ச்சி மேம்பாடு.  இந்த களங்களில் அறிவு, புரிதல் மற்றும் திறன் ஆகியவை வகுப்பறை கற்பித்தல், மதிப்பீடு, ஆலோசனை, ஒருங்கிணைப்பு மற்றும் கூட்டுழைப்பு மூலம் உருவாக்கப்படுகின்றன. எடுத்துக்காட்டாக, மதிப்பீட்டில், பள்ளி ஆலோசகர்கள் பல்வேறு ஆளுமை மற்றும் தொழில் மதிப்பீட்டு முறைகளைப் பயன்படுத்தலாம்.

பள்ளி ஆலோசகர்களின் உலகளாவிய நிலை

சான்றுகள் 

பள்ளி மற்றும் வகுப்பறை நடத்தை
வீட்டுக்கல்வி

வீட்டுக்கல்வி (Homeschooling) தேர்ந்தெடுக்கப்பட்ட வீட்டுக் கல்வி ( EHE ) என்றும் அழைக்கப்படுகிறது, இது பள்ளி வயதுக் குழந்தைகள் வீட்டிலோ அல்லது பள்ளியைத் தவிர வேறு பல இடங்களிலோ கல்வி கற்பதைக் குறிக்கிறது . பொதுவாக பெற்றோர், ஆசிரியர் அல்லது இணைய வழி ஆசிரியரால் நடத்தப்படுகிறது. இந்த முறையில் பெரும்பாலானவை தனிப்பட்ட கற்றல் முறைகளைப் பயன்படுத்துகின்றன, வீட்டுக்கல்வியின் உண்மையான நடைமுறைகள் நாடுகள் வாரியாக மாறுபடலாம். "வீட்டுக் கல்வி" என்பது முதன்மையாக ஐரோப்பா மற்றும் பல பொதுநலவாய நாடுகளின் உறுப்பினர் நாடுகளில் பயன்படுத்தப்படுகிறது. வீட்டுக்கல்வி என்பது தொலைநிலைக் கல்வியில் இருந்து மாறுபட்டது. இது இணையப் பள்ளின் தேவைகளுடன் இணங்குவதைக் குறிக்கிறது.

சொற்பிறப்பியல் 
"வீட்டுக்கல்வி" என்பது அமெரிக்காவிலும் வட அமெரிக்காவில் உள்ள பிற நாடுகளிலும் பொதுவாகப் பயன்படுத்தப்படும் சொல், "இது முதன்மையாக ஐக்கிய இராச்சியம், ஐரோப்பா மற்றும் பல பொதுநலவாய நாடுகளின் உறுப்பினர் நாடுகளில் பயன்படுத்தப்படுகிறது.    வழக்கமான கல்வியினை விட விரைவாக தங்களுக்குத் தேவையான தகவல்களை வீட்டுக்கல்வியின் மூலம் பெறுவதாக சிலர் நம்புகிறார்கள்.

வரலாறு

ஆரம்பகால வரலாறு 
வரலாற்றின் பெரும்பகுதி மற்றும் வெவ்வேறு கலாச்சாரங்களில், குடும்ப உறுப்பினர்கள் மற்றும் உள்ளூர் சமூகங்களால் பாடம் கற்பிக்கும் வீட்டுக்கல்வி ஒரு பொதுவான நடைமுறையாக இருந்தது.  தொழில்முறை ஆசிரியர்களிடம் பாடம் கற்றல் என்பது செல்வந்த குடும்பத்தினருக்கு மட்டுமே கிடைக்கக்கூடியதாக இருந்தது. 19 மற்றும் 20 ஆம் நூற்றாண்டுகளில் கட்டாய பள்ளி வருகைச் சட்டங்கள் இயற்றப்பட்டதன் மூலம் வீட்டுக்கல்விக்கான தேவை குறைந்துவிட்டது. இருப்பினும், தனிமைப்படுத்தப்பட்ட சமூகங்களில் இது தொடர்ந்து நடைமுறைப்படுத்தப்பட்டது. 1960கள் மற்றும் 1970களில் தொழில்மயமாக்கப்பட்ட கல்வியில் அதிருப்தியடைந்த கல்வி சீர்திருத்தவாதிகளுடன் வீட்டுக்கல்வி மீண்டும் எழுச்சிபெறத் தொடங்கியது.

திறனாய்வு 
ஆசிரியர்கள் மற்றும் பள்ளி மாவட்டங்களின் சில அமைப்புகள் வீட்டுக்கல்வியை எதிர்க்கின்றன. தேசிய கல்விச் சங்கம், அமெரிக்க ஆசிரியர் சங்கம் மற்றும் தொழில்முறை சங்கம் ஆகியன ஆசிரியர்களுக்கு உரிமம் வழங்கப்பட வேண்டும் என்றும் மாநில அங்கீகாரம் பெற்ற பாடத்திட்டங்களைப் பயன்படுத்த வேண்டும் என்றும் வலியுறுத்தியுள்ளது.

சான்றுகள் 

கல்வி நிலைகள்
இரசமாயி தத்

இரசமாயி தத் அல்லது உரசமோய் தத் (1779 - 14 மே 1854) வங்காள மறுமலர்ச்சியின் போதான பிரித்தானிய இந்தியாவின் குறிப்பிடத்தக்க வங்காளக் கல்வியாளர் ஆவார். கொல்கத்தாவில் உள்ள இந்துப் பள்ளியின் இணை நிறுவனர் ஆவார். வங்காளக் கவிஞர் தோரு தத் இவருடைய பேத்தி ஆவார்.

ஆரம்ப கால வாழ்க்கை 
தத் கொல்கத்தாவின் இரம்பாகன் நகரில் பிறந்தார். இவரது தந்தை, நில்மணி தத், தத் குடும்பத்தை நிறுவியவர். இரசமாய் தத் எழுத்தராக ஆனார், மேலும் கல்கத்தா  சிறிய தொண்டுப்பணி நீதிமன்றத்தின் நீதிபதியாகவும் ஆனார். ஆசியச் சமூகத்தின் முதல் இந்திய உறுப்பினரும் ஆவார்.

சமூகப் பணிகள் 
தத் ஆங்கில மொழியில் சிறப்புத் திறன் கொண்ட மொழியியலாளர் ஆவார். கொல்கத்தாவில் இந்துப் பள்ளியை நிறுவியவர்களில் ஒருவரான இவர், இராசாராம் மோகன் ராய், இராதாகாந்தா தேவ்  டேவிட் ஹரே ஆகியோருடன் இணைந்து இந்து கல்லூரியை மாநிலப் பல்கலைக்கழகத்தை நிறுவினார். இவர் கல்விக் குழுமத்தின் செயலாளராகவும், சமஸ்கிருத கல்லூரியின் முதல் முதல்வராகவும் ஆனார். ஈஸ்வர் சந்திர வித்யாசாகருடன் ஏற்பட்ட சில சிக்கல்களுக்குப் பிறகு சமசுகிருத கல்லூரியிலன் பதவியை பணித் துறப்பு செய்தார். கொல்கத்தா பள்ளிப் புத்தகச் சங்கத்தின் உறுப்பினராக ஏழை மாணவர்களுக்கு மகத்தான பங்களிப்பினை வழங்கியதன் மூலம் பரவலாக தத் பிரபலமானார்.குடிமைச் சமூக இயக்கம், அரசின் பத்திரிகை எதிர்ப்பு நடவடிக்கைகள்  மற்றும் இந்தியாவில் நீதித்துறை பணிகளில் நடுவர் முறையை ஆதரித்தார்.

சான்றுகள் 

Articles with hCards
இந்திய சமுதாய மறுமலர்ச்சியாளர்கள்
இந்திய அறிஞர்கள்
இந்திய சமூகசேவகர்கள்
இந்தியப் புரவலர்கள்
1854 இறப்புகள்
1779 பிறப்புகள்
தோக்கா மாணிக்க வரபிரசாத்

தோக்கா மாணிக்க வரபிரசாத ராவ் (Dokka Manikya Vara Prasada Rao) (பிறப்பு 5 மார்ச் 1962) ஓர் இந்திய அரசியல்வாதியும், ஆந்திரப் பிரதேசத்தில் இந்திய தேசிய காங்கிரசு கட்சியின் முன்னாள் செய்தித் தொடர்பாளரும் ஆவார்.  சமீபத்தில் இவர் ஒய். எஸ். ஆர். காங்கிரஸ் கட்சியில் சேர்ந்தார். இவர் தாடிகொண்டா சட்டமன்றர்க் தொகுதியின் உறுப்பினராக (2009–2014) இருந்தார்.

ஆரம்ப கால வாழ்க்கை 
தோக்கா தேவ பிக்சம்  மற்றும் லோலம்மா ஆகியோருக்கு 1962 ஆம் ஆண்டு மார்ச் 5 ஆம் தேதி ஆந்திரப் பிரதேசத்தின் குண்டூர் மாவட்டத்தில் உள்ள புலிபாடு கிராமத்தில் பிறந்தார். தனது உயர்நிலை கல்விக்குப் பிறகு  இளம் அறிவியல் பட்டம் பெற்றார். குண்டூரில் உள்ள ஆந்திரா கிறித்துவ சட்டக் கல்லூரியில் இளங்கலைச் சட்டம் பயின்றார். ஆச்சார்யா நாகார்ஜுனா பல்கலைக்கழகத்தில் முதுலை சட்டப் பட்டமும் பெற்றுள்ளார். உசுமானியா பல்கலைக்கழகத்தில்  "மதச்சார்பின்மை மற்றும் இந்திய அரசியலமைப்பு" என்ற தலைப்பில் முனைவர் பட்டமும் பெற்றார்.

மேற்கோள்கள் 

குண்டூர் மாவட்ட நபர்கள்
தெலுங்கு தேசம் கட்சி அரசியல்வாதிகள்
வாழும் நபர்கள்
1962 பிறப்புகள்
பட்டாலா சட்டமன்றத் தொகுதி

பட்டாலா சட்டமன்றத் தொகுதி (தொகுதி வரிசை எண்:07) என்பது இந்தியாவின் பஞ்சாப் மாநிலம், குர்தாஸ்பூர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த அமென்சர் சிங் ஆவார்.  2022 பஞ்சாப் சட்டமன்றத் தேர்தலில் 55,570 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் அஸ்வெனி செக்ரி என்பவரை 28,472 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பாசி பதானா சட்டமன்றத் தொகுதி

பாசி பதானா சட்டமன்றத் தொகுதி (தொகுதி வரிசை எண்:54) என்பது இந்தியாவின் பஞ்சாப் மாநிலம், பதேகாட் சாகிப் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ரூபிந்தர் சிங் ஆவார்.  2022 பஞ்சாப் சட்டமன்றத் தேர்தலில் 54,018 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் குர்பிரீத் சிங் என்பவரை 37,841 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பத்திண்டா ஊரக சட்டமன்றத் தொகுதி

பத்திண்டா ஊரக சட்டமன்றத் தொகுதி (தொகுதி வரிசை எண்:93) என்பது இந்தியாவின் பஞ்சாப் மாநிலம், பத்திண்டா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த அமீத் ரட்டன் கோட்பட்டா ஆவார்.  2022 பஞ்சாப் சட்டமன்றத் தேர்தலில் 66,096 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் பிரகாஷ் சிங் பாட்டி என்பவரை 35,479 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
திருக்காவு துர்கா பகவதி கோயில்

திருக்காவு துர்கா பகவதி கோயில், இந்தியாவின் கேரள மாநிலம், மலபுரம் மாவட்டம், பொன்னானியில் அமைந்துள்ள ஒரு பழமையான கோயிலாகும் . இக்கோயில் பல நூற்றாண்டுகள் பழமையானதாகும்.  இதன் மூலவர் துர்கா தேவி ஆவார். கோயிலின் காலத்தைப் பற்றிய தெளிவான கிடைக்கவில்லை. எனினும், கேரளாவில் பரசுராமரால் பிரதிஷ்டை செய்யப்பட்ட 108 துர்க்கை கோயில்களில் ஒன்றாக இக்கோயில் கருதப்படுகிறது.  திருக்காவு என்ற பெயரானது "திருக்காணி காடு" என்பதிலிருந்து தோன்றியதாக நம்பப்படுகிறது. வெட்டும் என்ற பகுதியில்  கேரளாதீஸ்வரம், திருக்கண்டியூர், திருப்பிரங்காடு ஆகிய  பழமையான மற்றும் புனிதமான கோயில்களுக்கு திப்பு சுல்தான் ஏற்படுத்திய சீரழிவுகள் பயங்கரமானதாகும்.

மூலவர் 
இங்குள்ள மூலவர் சக்கரம், சங்கு, வரத முத்திரை மற்றும் இடுப்பில் ஒரு கையை வைத்த நிலை என்ற வகையில்  நான்கு கைகளுடன் உள்ளார். இவர் எல்லா விருப்பங்களையும் நிறைவேற்றுபவர் என்ற வகையில் "சர்வபீஷ்டபிரதாயினி" என்று கருதப்படுகிறார்.  பகவதி பார்வதி, லட்சுமி,  சரஸ்வதி என்ற மூன்று வெவ்வேறு வடிவங்களில் வழிபடப்படுகிறார்.  .

மூலவரைத்  தவிர, கோயில் வளாகத்தில் கிருஷ்ணர்,மகாகணபதி, சாஸ்தாவு, சித்தி விநாயகன், அனுமன், பிரம்ம ராட்சஸர்கள் ஆகியோருக்கான சன்னதிகள் உள்ளன. கோயில் குளத்தின் அருகில் மூல கணபதி சன்னதி உள்ளது. நாக ராஜா, நாக யக்ஷி,  நாகர்களும் அருகே  உள்ளனர்.

திருவிழாக்கள் 
முக்கிய திருவிழா நவராத்திரி  ஏராளமான பக்தர்களை ஈர்க்கிறது. நவராத்திரியின் விஜயதசமி நாளில்  முறையான கல்வியின் ஆரம்பத்தைக் குறிக்கின்ற வித்யாரம்பம் நிகழ்த்தப்பெறுகிறது. அன்றைய தினம் இந்தக்கோயிலுக்கு ஆயிரக்கணக்கான குழந்தைகள் வந்து செல்கின்றனர். விருச்சிக மண்டலத்திருவிழாமண்டல பருவம் முழுவதும் இங்கு கொண்டாடப்படுகிறது.

மேலும் பார்க்கவும் 

 கேரளாவின் கோவில்கள்

மேற்கோள்கள்

வெளி இணைப்புகள் 
 திருக்காவு கோவில் 

மலப்புறம் மாவட்டத்திலுள்ள பகவதி அம்மன் கோயில்கள்
வாசுதேவபுரம் கோயில், தாவனூர்

தாவனூர் வாசுதேவபுரம் கோயில், கேரளாவில், பாரதப்புழா நதியின் தென்கரையில் உள்ள மூன்று பழமையான கோயில்களில் ஒன்றாகும். இது பிற இரண்டு கோயில்களான மகாசிவன் கோயில்,  பிரம்மா கோயிலுக்கு இடையில் அமைந்துள்ளது. இந்தக் கோயில்களும், ஆற்றின் குறுக்கே உள்ள புகழ்பெற்ற திருநாவாய மஹாவிஷ்ணு கோயிலும் சனாதன தர்மத்தின் முத்தொகுப்பாகக் கருதப்படுகின்றன.

வரலாறு
தாவனூர் வாசுதேவபுரம் கோயில், கேரளாவில், பாரதப்புழா நதியின் தென்கரையில் உள்ள மூன்று பழமையான கோயில்களில் ஒன்றாகும். இது பிற இரண்டு கோயில்களான மகாசிவன் கோயில், பிரம்மா கோயிலுக்கு இடையில் அமைந்துள்ளது. இந்தக் கோயில்களும், ஆற்றின் குறுக்கே உள்ள புகழ்பெற்ற திருநாவாய மஹாவிஷ்ணு கோயிலும் சனாதன தர்மத்தின் முத்தொகுப்பாகக் கருதப்படுகின்றன. 

தாவனூர் வாசுதேவபுரம் மறவாஞ்சேரி மனைக்குச் சொந்தமாக இருந்தது, பின்னர் பதிவு செய்யப்பட்ட பக்தர்களின் அறக்கட்டளையிடம் அது ஒப்படைக்கப்பட்டது. வில்வமங்கலம் ஸ்வாமியர் தன் தாயார் முதுமைக் காலத்தில் பிரார்த்தனை செய்வதற்காகக் கட்டப்பட்டது. வில்வமங்கலம் ஸ்வாமியார், கிருஷ்ணரின் மிகப் பெரிய பக்தராவார். அவ்வகையில் அவருக்கு, கிருஷ்ணரைப் "பார்க்கும்" திறன் அவருக்கு இருந்ததாகக் கூறப்படுகிறது. கேரளாவில் திருவனந்தபுரம், திருவார்ப்பு, சேர்த்தலா கார்த்தியாயனி போன்ற கோவில்களை அமைத்ததில் அவருடைய பங்கு முக்கியமானதாகும்.

புராணம்
வில்வமங்கலம் சுவாமியார் முன்பாக ஒரு குழந்தையாக கிருஷ்ணர் தோன்றினார். அவர் பக்தியுள்ள பிராமணரும் யதி வர்யனும் ஆவார். குழந்தை வடிவில் அவர் கிருஷ்ணரை வழிபட்டுவந்தார். அவரது சடலம் மறைந்த பிறகு, குழந்தைக் கிருஷ்ணரின் சிலை அக்கோயிலில் நிறுவப்பட்டது. கிராமம் கிருஷ்ணருக்கு அர்ப்பணிக்கப்பட்டு, கோயில் வாசுதேவபுரம் எனப் பெயர் மாற்றம் பெற்றது. பின்னர் சிவபக்தர் ஒருவர் அக்கோயிலில் சிவலிங்கத்தை நிறுவி வழிபட்டார். கணபதி, சாஸ்தா ஆகியோரின் சிலைகளும் நிறுவப்பட்டன.

விழாக்கள்
அஷ்டமி ரோகிணி,  நிறபுதாரி, குசேல தினம் உள்ளிட்ட விழாக்கள் இங்கு கொண்டாடப்படுகின்றன.

மேலும் பார்க்கவும் 
 கேரளாவின் கோவில்கள்

மேற்கோள்கள்

வெளி இணைப்புகள் 
 திருக்காவு கோவில் 

மலப்புறம் மாவட்டத்திலுள்ள கிருஷ்ணர் கோயில்கள்
கயர்பூர் சட்டமன்றத் தொகுதி

கயர்பூர் சட்டமன்றத் தொகுதி (Khayerpur Assembly constituency) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இது திரிபுரா மேற்கு மக்களவைத் தொகுதியின் ஒரு பகுதியாக உள்ளது.

சட்டமன்ற உறுப்பினர்கள்

தேர்தல் முடிவுகள்

2023

2018

மேலும் பார்க்கவும் 
 திரிபுரா சட்டப் பேரவையின் தொகுதிகளின் பட்டியல்
 மேற்கு திரிபுரா மாவட்டம்

மேற்கோள்கள் 

திரிபுரா சட்டமன்றத் தொகுதிகள்
மேற்கு திரிப்புரா மாவட்டம்
கரும்புளி சாஸ்தா தடிக்கார சுவாமி கோவில்

அருள்மிகு ஸ்ரீ கரும்புளி சாஸ்தா மற்றும் அருள்மிகு ஸ்ரீ தடிக்கார ஸ்வாமி திருக்கோவில் இந்தியாவின் தமிழ்நாடு, தூத்துக்குடி மாவட்டத்தில் உள்ள ஸ்ரீவைகுண்டம் தாலுகாவில் உள்ள ஸ்ரீவைகுண்டம் ஃபிர்காவில் (குறு வட்டம்) உள்ள குலசேகரநத்தம் கிராமத்தில் பராக்கிரமபாண்டி வருவாய் கிராமத்தில்  அமைந்துள்ள ஒரு இந்து ஆலயமாகும் .  தமிழ்நாடு அரசு, இந்து சமய அறநிலையத்துறை (HRCE) யின்படி, கோவிலுக்கு TM041335 என்ற தனிப்பட்ட ஐடி ஒதுக்கப்பட்டுள்ளது  இது தமிழ்நாடு அரசாங்கத்தின் HRCE இணையதளத்தில் குறிப்பிடப்பட்டுள்ளபடி 19 ஆம் நூற்றாண்டைச் சேர்ந்தது.

பிரதான தெய்வம் 

ஸ்ரீ கரும்புளி சாஸ்தா ஸ்ரீ பூர்ணா தேவி மற்றும் ஸ்ரீ புஷ்கலா தேவியுடன் அமர்ந்த கோலத்தில் காணப்படுகிறார்.  ஸ்ரீ தடிக்கார சுவாமி ஸ்ரீ பேச்சியம்மன் தாயாருடன் நின்ற கோலத்தில் காட்சி தருகிறார்.

குறிப்புகள்

வெளி இணைப்புகள் 

 தொழுநோயை போக்கிய கரும்புளி சாஸ்தா - Kungumam Tamil Weekly Magazine
 சைவ வேளாளர் குலத்தெய்வங்கள் (Saiva Vellalar Kula Deivangal) :
 புறையூர் கரும்புலி சாஸ்தா கோவில் கும்பாபிஷேகம்
 குல சாஸ்தா, குல தெய்வம் கோவில் தொகுப்பு (பட்டியல்) தமிழில்
 மாவட்ட வாரியாக கோவில் பட்டியல்
 https://www.tamilvu.org/library/thirukkovil/Tirunelveli/Form_3a.html
 திருக்கோயில், தமிழ்நாடு கோயில் பட்டியல் பக்கம் - 80
தூத்துக்குடி மாவட்டத்திலுள்ள இந்துக் கோயில்கள்
புல்லிக்கடா

புல்லிக்கடா  (Pullikada)  இந்தியாவின் கேரளாவில் உள்ள கொல்லம் நகரின் புறநகர் பகுதியாகும். புல்லிகடா என்ற பெயராலும் இப்பகுதி அறியப்படுகிறது. கொல்லம் நகரத்தின் வணிக மையப்பகுதியான சின்னக்கடாவிற்கு மிக அருகில் புல்லிகடா உள்ளது -  புல்லிகடாடவுன்டவுன் கொல்லத்தின் ஒரு பகுதியாகும்.  இந்திய தென்னை வளர்ச்சி வாரியம், புல்லிக்கடாவில் தேங்காய் பதப்படுத்தும் பிரிவு தொடங்க உள்ளது.

கொல்லம் நகரத்திற்கான இராச்சீவ் ஆவாசு யோச்சனா திட்டம் 
கொல்லம் நகரின் முக்கியமான குடிசைப்பகுதி புலிக்கடா காலனியாகும்.. ரூ.660 கோடி மதிப்பில் இராச்சீவ் ஆவாசு யோச்சனா திட்டம் கொல்லத்தில் செயல்படுத்தப்பட்டு வருகிறது.  குடிசைவாசிகளின் சமூக, கலாச்சார மற்றும் பொருளாதார முன்னேற்றத்தை இலக்காகக் கொண்ட இத்திட்டம், அவர்களுக்கு குடிநீர், மின்சாரம், சாலைகள், வடிகால் மற்றும் பிற அடிப்படை வசதிகளுடன் கூடிய வீடுகளையும் வழங்கும். முன்னோடித் திட்டமாக, இது நகரத்தில் உள்ள எசு.எம்.பி. காலனியிலும், பின்னர் புல்லிக்கடா காலனியிலும் அறிமுகப்படுத்தப்படுகிறது.

புல்லிக்கடாவில் உள்ள பொது/தனியார் நிறுவனங்கள் 
 தீடி செவர்லேட்டு
 சுவாமி எண்ணெய் மற்றும் பொதி தொகுப்புத் தொழிற்சாலை

மேலும் பார்க்கவும் 
 கொல்லம்
 கொல்லம் சந்திப்பு ரயில் நிலையம்
 கொல்லம் விமான நிலையம்

மேற்கோள்கள் 

Coordinates on Wikidata
கொல்லம் மாவட்டம்
அன்ன காதறீன வளயில்

அன்ன காதறீன வளயில் (Anna Katharina Valayil, ) என்பவர் ஒரு இந்திய இசைக்கலைஞர் ஆவார். இவர் மலையாளம்  மற்றும் தமிழ் மொழிகளில் பாடியுள்ளார். இவரது பாடல் "அப்பங்கள் எம்பதும்" உஸ்தாத் ஹோட்டல் திரைப்படத்தில் தோன்றியது.

வாழ்க்கை 
இவர் இந்தியாவில் பிறந்து பின்னர் நைஜீரியாவுக்கு குடிபெயர்ந்தார். இவர் கொச்சியில் உள்ள புனித தெரசா கல்லூரியில் இளங்கலைப் பட்டம் பெற்றார், ஸ்வின்பர்ன் பல்கலைக்கழகத்தில் ஊடகப் படிப்பில் முதுகலைப் பட்டம் பெற்றார். இவர் மூன்று வருடங்கள் தெற்கு ஆஸ்திரேலியாவில் பாரம்பரிய இசையைப் கற்றார். அவரது முதல் இசை காணொளி "ஹனி பீ" ஆகும்.

இவர் கோபி சுந்தர், சந்தோஷ் சந்திரன் மற்றும் மார்த்தியன் ஆகியோருடன் ஒத்துழைத்து. 2012 இல் கொச்சி டைம்ஸ் திரைப்பட விருதுகளில் சிறந்த பாடகிக்கான விருதை வென்றார். அடுத்த ஆண்டு இவர் ஜி.எம்.எம்.ஏ விருதுகளில் சிறந்த அறிமுகக் கலைஞருக்கான விருதையும், மலையாளத் திரைப்பட துறை பிடித்த புதிய குரல் விருதையும் வென்றார். மேலும் சீமா விருதுகளில் சிறந்த அறிமுகப் பாடகியாக பரிந்துரைக்கப்பட்டார்.

திரைப்பட பங்களிப்புக்கள்

பாடகி

பாடலாசிரியர்

மேற்கோள்கள் 

1984 பிறப்புகள்
வாழும் நபர்கள்
மலையாள நபர்கள்
தமிழ்த் திரைப்படப் பாடலாசிரியர்கள்
தமிழ்த் திரைப்படப் பின்னணிப் பாடகர்கள்
மலையாளத் திரைப்படப் பின்னணிப் பாடகர்கள்
கங்கதேவன்

கங்கதேவன் (Gangadeva) அல்லது கங்கேயதேவன் என்றும் அழைக்கப்படும் இவர், மிதிலைப் பிரதேசத்தின் கர்னாட் வம்சத்தின் இரண்டாவது ஆட்சியாளர் ஆவார். இவர் தனது தந்தை நான்யதேவனுக்குப் பிறகு 1147 இல் மன்னரானார். பொது ஊழி 1187 வரை ஆட்சி புரிந்தார்.

ஆட்சி 
நான்யதேவனின் மரணத்தைத் தொடர்ந்து மிதிலை சிம்மாசனத்தின் வாரிசு சர்ச்சை ஏற்பட்டிருக்கலாம். ஏனெனில் நான்யதேவனுக்கு மல்லதேவன் மற்றும் கங்கதேவன் என்ற இரண்டு மகன்கள் இருப்பதாக பதிவு செய்யப்பட்டுள்ளது. இருப்பினும் பெரும்பாலான கல்வெட்டுகள் மற்றும் கையெழுத்துப் பிரதிகள் கங்கதேவனின் ஆட்சியை மட்டுமே விவரிக்கின்றன. காட்மாண்டுவின் பிரதாப் மல்லனின் கல்வெட்டு, கங்கதேவன் கி.பி. 1147 இல் அரியணைக்கு வந்ததையும், மிகவும் துணிச்சலான அரசராகக் கருதப்பட்டதையும் விவரிக்கிறது. இவர் அண்டை நாடான வங்காளத்தின் பால மன்னர் மதன்பாலனின் சமகாலத்தவராக இருந்தார் . மேலும், அவர்களுக்கு எதிரான தாக்குதல்களை வழிநடத்தினார். நன்யதேவனின் ஆட்சியின் போது இழந்த சில பிரதேசங்களை மீண்டும் கைப்பற்றினார். நான்யதேவன் மற்றும் கங்காதேவன் இருவரும் கௌடாவில் ஒருவித அரசியல் அதிகாரம் பெற்றதாக ராமசரிதம் விவரிக்கிறது. ஏனெனில் இவர் கௌடத்வாஜ் என்று அறியப்பட்டார். பாலர்களின் வீழ்ச்சியைத் தொடர்ந்து, அண்டை நாடான வங்காளத்தில் சென் பேரரசு ஆட்சிக்கு வந்தது. பல்லால சேனாவும் கங்கதேவனின் சமகாலத்தவர். ஆனால் மிதிலை மீது எந்தத் தாக்குதலையும் நடத்தவில்லை.  

கங்கதேவன் தனது நிர்வாக சீர்திருத்தங்களுக்காகவும் குறிப்பிடத்தக்கவர் . மேலும், தர்பங்காவை கர்னாட் வம்சத்தின் கூடுதல் தலைநகராக சிம்ரௌங்காத்துடன் சேர்த்தார். பீகாரின் மதேபுரா மாவட்டத்தில் உள்ள கங்காபூர் ராஜ்னி கிராமம் கங்கதேவனின் பெயரால் அழைக்கப்படுகிறது.

மேற்கோள்கள் 

நேபாள வரலாறு
பீகார் வரலாறு
இந்திய அரசர்கள்
கிளென் பிலிப்சு

கிளென் டொமினிக்கு பிலிப்சு (Glenn Dominic Phillips, பிறப்பு: 6 திசம்பர் 1996) என்பவர் தென்னாப்பிரிக்காவில் பிறந்த நியூசிலாந்துத் துடுப்பாட்ட வீரர். இவர் நியூசிலாந்து துடுப்பாட்ட அணியிலும், உள்ளூர் ஒட்டாகோ அணியிலும் விளையாடி வருகிறார். இவர் 2017 பெப்ரவரியில் தனது முதலாவது பன்னாட்டுத் துடுப்பாட்டத்தை நியூசிலாந்து அணியில் விளையாடினார்.

வாழ்க்கைக் குறிப்பு
கிளென் பிலிப்சு தென்னாப்பிரிக்காவில் பிறந்து தனது ஐந்தாவது அகவையில் நியூசிலாந்துக்குக் குடிபெயர்ந்தார்.

பன்னாட்டுத் துடுப்பாட்டம்
2017 பெப்ரவரியில், நியூசிலாந்தின் பன்னாட்டு இருபது20 (இ20ப) அணியில் சேர்க்கப்பட்டு, தென்னாப்பிரிக்காவுக்கு எதிராக விளையாடினார். 2017 அக்டோபரில் இந்தியாவுக்கு எதிரான சுற்றுப்போட்டியில் நியூசிலாந்தின் ஒருநாள் பன்னாட்டுத் துடுப்பாட்டம் (ப.ஒ.நா) அணியில் சேர்க்கப்பட்டார், ஆனால் இத்தொடரில் அவர் விளையாடவில்லை. 2019 திசம்பரில், நியூசிலாந்தின்தேர்வு அணியில் சேர்க்கப்பட்டு ஆத்திரேலியாவுக்கு எதிரான மூன்றாவது போட்டியில் விளையாடினார்.

2020 நவம்பர் 29 இல், மேற்கிந்தியத் தீவுகளுக்கு எதிரான தொடரின் இரண்டாவது போட்டியில் தனது முதலாவது இ20ப சதத்தை அடித்தார்.

மேற்கோள்கள்

வெளி இணைப்புகள் 
 

1996 பிறப்புகள்
வாழும் நபர்கள்
கிலெளசெஸ்டர்சையர் துடுப்பாட்டக்காரர்கள்
நியூசிலாந்துத் துடுப்பாட்ட வீரர்கள்
குச்சக் காப்பாளர்கள்
நரசிம்மதேவன்

நரசிம்மதேவன் (Narsimhadeva) மிதிலைப் பிரதேசத்தின் கர்னாட் வம்சத்தின் மூன்றாவது மன்னராவார். கங்கதேவனுக்குப் பிறகு பொது ஊழி 1174 இல் இவர் ஆட்சிக்கு வந்தார் பெரும்பாலான அறிஞர்கள் ஒப்புக்கொள்கிறார்கள்.

ஆட்சி 
மைதிலிக் கவிஞரான வித்தியாபதி, நரசிம்மதேவனை "சத்யவீரன்" என்று குறிப்பிடுகிறார். ஏனெனில் இவரது ஆட்சி அவ்வளவு கொந்தளிப்பாக இருந்தது. இவர் தனது உறவினர்களான நேபாள மன்னருடன் மோதலில் ஈடுபட்டார். துக்ரால் துகன் கானுக்கு எதிராகவும் இவர் எதிர்ப்பைக் காட்டினார். இவர் வங்காள ஆளுநராக இருந்த இவாசு கல்ஜியுடனும் மோதலில் ஈடுபட்டார். இவர் மிதிலையின் மீது ஒரு போரைத் தொடங்கினார். மேலும், கர்னாட்டர்களை கப்பம் செலுத்த கட்டாயப்படுத்துவதில் வெற்றி பெற்றார். இவரது ஆட்சிக் காலத்தில் மிதிலையின் மீது முஸ்லிம் படையெடுப்புகள் இருந்திருக்கலாம்.

மேற்கோள்கள் 

பீகார் வரலாறு
நேபாள வரலாறு
இந்திய அரசர்கள்
ஆதிச்சிக்காவு துர்காதேவி கோயில்

ஆதிச்சிக்காவு துர்காதேவி கோயில் தென்னிந்திய மாநிலமான கேரளாவில் ஆலப்புழா மாவட்டத்தில் செங்கனூர் தாலுக்காவில் பாண்டநாட்டில் அமைந்துள்ளது பழமையான கோயிலாகும். இக்கோயில் ஆதிச்சிக்காவு (அடிச்சிக்காவு) தேவி கோயில் என்றும் அழைக்கப்படுகிறது.  இக்கோயில்செங்கனூருக்கு 6 கி.மீ. மேற்கிலும், மன்னாருக்கு 4 கி.மீ. கிழக்கிலும் உள்ளது. இதன் மூலவர் துர்க்கை ஆவார்.

திருவிழாக்கள் 
இக்கோயிலில் பத்தாமுதயம்,  சப்தாஹ யக்ஞம், பொங்கல், பறையெடுப்பு, நவாஹ யக்ஞம் உள்ளிட்ட விழாக்கள் கொண்டாடப்படுகின்றன.

துணைத்தெய்வங்கள் 
பிற இந்துக் கோயில்களில் உள்ளதுபோல இக்கோயிலில் துணைத்தெய்வங்களின் சன்னதிகள் உள்ளன. இக்கோயிலில்  யக்சியம்மா, நாகராஜா, நாகயட்சி, பிரம்மராட்சஸ் ஆகியோருக்கான சன்னதிகள் உள்ளன.

மேலும் பார்க்கவும் 
 கேரளாவின் கோவில்கள்
 கேரளாவின் கோவில் திருவிழாக்கள்

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
Coordinates on Wikidata
சம்மநாடு தேவி கோயில்

சம்மநாடு தேவி கோயில்,  கேரள மாநிலத்தில் உள்ள ஒரு இந்துக்கோயிலாகும்.  தேசிய நெடுஞ்சாலையில் இருந்து 200 மீட்டர் தொலைவில், வைட்டிலாவிற்கும் சேர்த்தலா நகரத்திற்கும் இடையே  16 கி.மீ. தொலைவில் அமைந்துள்ளது. இங்கு கும்ப மாதத்தில் 10 நாள் திருவிழா கொண்டாடப்படுகிறது.

துணைக்கோயில்கள்
இங்கு சாஸ்தா கோவில், கிருஷ்ணர் கோயில் ஆகிய இரண்டு துணைக் கோயில்கள் உள்ளன:

நிர்வாகம்
இந்தக் கோயிலானது "எட்டு வீட்டில் கார்த்த குடும்பம்" என்று அழைக்கப்படுகின்ற குடும்பத்திற்குச் சொந்தமானதாகும். அக்குடும்பத்தில் எட்டு குடும்பங்களும்,  அவர்களது துணைக் குடும்பங்களும் உள்ளன. அவர்களால்  பரிந்துரைக்கப்பட்ட உறுப்பினர்களால் இக்கோயில் நிர்வகிக்கப்படுகிறது.

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
இராமசிம்மதேவன்

இராமசிம்மதேவர் (Ramasimhadeva)  மிதிலையின் கர்னாட் வம்சத்தின் நான்காவது அரசராவார். இவர், தனது தந்தை நரசிம்மதேவனுக்குப் பிறகு  பொது ஊழி 1227 இல் ஆட்சிக்கு வந்தார்.

விதி 
இராமசிம்மதேவன் ஒரு "ஆன்மீகவாதியாகவும், பக்தி இலக்கியத்தின் புரவலராகவும்" விவரிக்கப்படுகிறார், மேலும் இவரது ஆட்சி பொதுவாக மிகவும் அமைதியானது. வேதங்களுக்குப் பல விளக்கங்களைத் தொகுத்தார். இவர் இந்துக்களுக்கு வழிகாட்டும் வகையில் பல்வேறு விதிகளை உருவாக்கினார். மேலும் அவை பின்பற்றப்படுவதை உறுதி செய்வதற்காக ஒவ்வொரு கிராமத்திற்கும் அதிகாரிகள் அனுப்பப்பட்டனர். கிராமக் கணக்காளர்களின் பயன்பாடு உட்பட பல நிர்வாகச் சீர்திருத்தங்களும் இவரது ஆட்சியில் ஏற்படுத்தப்பட்டது. 

இவரது ஆட்சியின் போது, திபெத்திய துறவி; தர்மசுவாமின் கர்னாட்டின் முக்கிய தலைநகரான சிம்ரௌங்கத்திற்கு வந்துள்ளார். இராமசிம்மதேவன் அவரை மரியாதையுடன் நடத்தினார். பௌத்தராக இருந்த போதிலும் அவருக்கு அரண்மனை பூசாரி பதவியை வழங்கியதாகவும் அறியப்படுகிறது. இராமசிம்மதேவன் தனது இரண்டாவது தலைநகராக தர்பங்காவை கொண்டிருந்தார்.  இன்றும் தர்பங்காவில் இவரது பெயரைக் குறிப்பிடும் பல இடங்கள் காணப்படுகின்றன.

மேற்கோள்கள் 

இந்திய அரசர்கள்
ஏவூர் மேஜர் கிருஷ்ணசுவாமி கோயில்

ஏவூர் மேஜர் கிருஷ்ணசுவாமி கோயில்  கேரளாவின் ஆலப்புழாவில் ஹரிபாட் அருகில் ஏவூரில் உள்ள ஒரு கிருஷ்ணர் கோயிலாகும். கோயிலின் தற்போதைய வடிவம் மூலம் திருநாளால் கட்டப்பட்டதாகும்.

மகாபாரதத் தொடர்பு 
இக்கோயில் மகாபாரதத்தோடு தொடர்புடையதாகக் கூறப்படுகிறது.

மறுசீரமைப்பு 
சுமார் ஒன்றரை நூற்றாண்டுக்கு முன்பு கோயில் கருவறை தீப்பற்றி எரிந்தது. எரியும் கோயிலிலிருந்து அங்கிருந்த சிலை மீட்கப்பட்டது. அப்போதைய மன்னரான  மூலம் திருநாள் அவருடைய காசி யாத்திரையின்போது அக்கோயிலை புனரமைக்குமாறு கனவு வந்தது. உடனடியாகத் திரும்பிய அவர் புதிய கோயிலைக் கட்டினார்.

மூலவர் 
இங்குள்ள மூலவரின் சிறப்பு அவருடைய பிரயோக சக்ர பிரதிஷ்டை ஆகும். கிருஷ்ணர், விஷ்ணு வடிவில் நான்கு கைகளுடன் உள்ளார். அவை  பாஞ்சஜன்ய சங்கு, சுதர்சன சக்கரம், வெண்ணெய், இடுப்பில் நான்காவது கை என்ற வகையில் உள்ளன.  மூலவர் கோபமான வடிவில் உள்ளார். இங்கு ரக்த-புஷ்பாஞ்சலி சிறப்புக் காணிக்கையாகும். பிற கோயில்களில்  அது கிடையாது.

மகர விழா 
இக்கோயிலில் மகர முதல் நாளில் தொடங்கி பத்து நாட்கள் விழா தொடர்ந்து நடைபெறும். கருடக்கொடியேற்றத்துடன் தொடங்கும் விழா, புனித ஆறாட்டுடன் நிறைவடைகிறது. முடிவடைகிறது. தொடர்ந்து கொடி இறக்கப்படும். அடுத்து இறைவனை பள்ளியறைக்குக் கொண்டு செல்வர்.

மேற்கோள்கள் 

ஆலப்புழை மாவட்டத்திலுள்ள கிருஷ்ணர் கோயில்கள்
Coordinates on Wikidata
கல்லிசேரி அழகியகாவு தேவி கோவில், செங்கன்னூர்

அழகியகாவு தேவி கோயில், இந்தியாவின் கேரளா, ஆலப்புழா மாவட்டத்தில் செங்கன்னூர் வட்டத்தில்கல்லிசேரியில் என்னுமிடத்தில் அமைந்துள்ளது. இதன் மூலவர் பத்ரகாளி ஆவார். இந்த இந்துக் கோயில் மத்திய திருவிதாங்கூர் பகுதியில் உள்ள 30 கோயில்களில் ஒன்றாகும். இக்கோயிலில் பண்டைய திராவிட சடங்குக்கலை வடிவமான படையணி ஆண்டுதோறும் நிகழ்த்தப்படுகிறது. இக்கோல் செங்கனூர் ரயில் நிலையம் மற்றும் பேருந்து நிலையத்திலிருந்து4 கி.மீ. தொலைவில் உள்ளது.

நிர்வாகம் 
உமையத்து கரா, மேப்பிரம், மழுக்கீர், தாய்மரவும் கரா ஆகிய தேர்ந்தெடுக்கப்பட்ட நான்கு கராக்களின் குழுவால் இக்கோயில் நிர்வகிக்கப்படுகிறது.

தெய்வங்கள் 
இக்கோயிலின் மூலவர் பத்ரகாளி ஆவார். கருவறையில் மூலவரின் சிலை நான்கு கைகளுடன், வேதாளத்தின்மீது அமர்ந்த நிலையில் உள்ளது. இங்கு  கரிம்காளி, யக்ஷியம்மா, ராட்சசு, நாகர்கள் போன்ற துணைத்தெய்வங்கள் உள்ளன.

திருவிழாக்கள் 
ஆண்டுதோறும் மலையாள மாதமான கும்பத்தில் (பிப்ரவரி-மார்ச்) உத்ராடம் நட்சத்திரம் முதல் அஸ்வதி நட்சத்திர நாள் வரை எட்டு நாட்கள் படையணி திருவிழா கொண்டாடப்படுகிறது.மேலும் கும்ப பரணி, மீனா பரணி, சிவராத்திரி, நவராத்திரி, திருக்கார்த்திகை போன்ற விழாக்களும் கொண்டாடப்படுகின்றன.

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
டெல்டா சிற்பி

டெல்டா சிற்பி (δ Scl, δ Sculptoris)  என்பது சிற்பி விண்மீன் தொகுப்பில் உள்ள மூவிண்மீன்  அமைப்பு ஆகும்   ஆகும். இது புவியிலிருந்து சுமார் 137.4 ஒளி ஆண்டுகள் தொலைவில் உள்ளது. 

முதன்மை உறுப்பு, டெல்டா சிற்பி ஏ, ஒரு வெள்ளை A-வகை முதன்மை வரிசை குறுமீன்  ஆகும், இதன் தோற்றப் பொலிவுப் பருமை +4.59 ஆகும். இதனுடன்   ஒரு மங்கலான, 11.6 தோற்றப் பொலிவுப் பருமையுள்ள  இணைவிண்மீன், டெல்டா சிற்பி பி, 4  வட்டவில் நொடிகள் அல்லது 175 க்கும் மேற்பட்ட வானியல் அலகுகளைக் கொண்டுள்ளது. இந்த  இணையில் இருந்து 74 வில்நொடிகள் பிரிந்து, மஞ்சள் நிற ஜி-வகை டெல்டா சிற்பி சி விண்மீன் +9.4  தோர்றப் பொலிவுப் பருமை யுடன்  உள்ளது.  

இந்த  மூவிண்மீன் அமைப்பு AB தோராடசு நகரும் குழுவின் உறுப்பினராகும், இது விண்வெளியில் பொதுவான தலைப்பைப் பகிர்ந்து கொள்ளும் ஒத்த வயதைக் கொண்ட  விண்மீன்களின்  கூட்டாகும்.

மேற்கோள்கள் 

சிற்ப விண்மீன் குழாம்
முதன்மை வரிசை விண்மீன்கள்
மூவிண்மீன்கள்
முகமது ஃபசல்

முகமது ஃபசல் (Mohammed Fazal)  இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சூலை மாதம் 2 ஆம் தேதியன்று இவர் பிறந்தார். 2002 ஆம் ஆண்டு அக்டோபர் மாதம் 10 ஆம் தேதி முதல்  2004 ஆம் ஆண்டு திசம்பர் மாதம் 5 ஆம் தேதி வரை மகாராட்டிர மாநிலத்தின் ஆளுநராக இருந்தார். நன்கு அறியப்பட்ட சமீன்தாரி என்று அறியப்பட்ட நில உரிமையாளர் குடும்பத்தில் பிறந்த இவர், அலகாபாத் பல்கலைக்கழகத்திலும் பின்னர் இலண்டன் பல்கலைக்கழகத்தில் இலண்டன்  பொருளாதாரப் பள்ளியிலும் படித்தார். 

1977 ஆம் ஆண்டில்  இந்திய அரசின் தொழில்துறை மேம்பாட்டு செயலாளராக நியமிக்கப்பட்டார். 1980 ஆம் ஆண்டு ஏப்ரல் மாதம் முதல்  1985 ஆம் ஆண்டு சனவரி மாதம் வரை இப்பதவியில் இருந்தார்.   திட்டக் குழுவின் மிக மூத்த உறுப்பினராகவும் இவர் கருதப்பட்டார். பின்னர் இவர் இயூசு & இயூசு கெம் என்ற  நிறுவனத்தை நிறுவி அதன் தலைவராக இருந்தார். 1999 ஆம் ஆண்டில்  கோவா மாநிலத்தின் ஆளுநராக நியமிக்கப்பட்டார்,  மகாராட்டிரா மாநிலத்தின்  ஆளுநராக நியமிக்கப்படும் வரை அந்த பதவியை வகித்தார். விபச்சாரத்தை சட்டப்பூர்வமாக்க வேண்டும் என்று மகாராட்டிடிர முதல்வர் சுசில்குமார் சிண்டேவிடம் இவர் பரிந்துரைத்தது சர்ச்சையை ஏற்படுத்தியது.

இவரது பேரன் அலி ஃபசல் 3 இடியட்சு மற்றும் விக்டோரியா & அப்துல் உள்ளிட்ட படங்களில் நடித்த ஒரு நடிகர் ஆவார்.

முகமது ஃபசல் 2014 ஆம் ஆண்டு செப்டம்பர் மாதம் 4 ஆம் தேதியன்று தனது 92ஆவது வயதில் அலகாபாத்தின் அபு பக்கர்பூரில் உள்ள இல்லத்தில் காலமானார். முன்னதாக இவர் குறைந்த இரத்த அழுத்தம், மார்பில் நெரிசல் மற்றும் குறுகிய கால நினைவாற்றல் இழப்பு ஆகிய நோய்களால்  அவதிப்பட்டு வந்தார்.

மேற்கோள்கள்

புற இணைப்புகள்
 "Green signal to red light" - article in Bombay Times about the governor's views
 Biodata at website of Raj Bhavan

மகாராட்டிர ஆளுநர்கள்
கோவாவின் ஆளுநர்கள்
2014 இறப்புகள்
1922 பிறப்புகள்
தவு ஒப்பியூச்சி

தவு பிடாரன் (தவு  ஒப்பியூச்சி. ) என்பது பாம்பு பிடாரன் விண்மீன் குழுவில் உள்ள பன்மை  விண்மீனாகும், இது இடமாறு அடிப்படையில் சுமார் 167 ஒளி ஆண்டுகள் தொலைவில் உள்ளது.  அதன் இரண்டு முதன்மை உறுப்புகள் இரண்டு மஞ்சள்-வெள்ளை முதனனை வரிசை இண்மீன்களில், A,  தோற்றப் பொலிவுப் பருமை 5.24.  இது F2V வகையினது.;  B, தோற்றப் பொலிவுப் பருமை  5.94 .இது F5V வகையினது.  இவை  257 ஆண்டுகள் வட்டணை நேரத்துடனும் 0.77 மையப்பிறழ்வுடனும்  ஒன்றையொன்று சுற்றிவருகின்றன.  A ஆனது 0.29 சூரியப்  பொருண்மையோடு சிறிய  விண்மீனுடன் 186 நாள் வட்டனை நேரத்துடன் சுற்றிவரும்  இரும விண்மீனாகும் என அறிவிக்கப்பட்டுள்ளது.  ஒரு கூடுதல் உறுப்பு, சி,   11.28 தோற்றப் பொலிவுப் பருமையும்  100.8 வில்நொடி பிரிப்பையும் கொண்டுள்ளது.

மேற்கோள்கள் 

முதன்மை வரிசை விண்மீன்கள்
பாம்பு பிடாரன் விண்மீன்குழாம்
தவு5 பாம்புமீன்

தவு 5 பாம்புமீன், ((τ 5  Serpentis)இலிருந்து லத்தீன் மொழியாக்கப்பட்டது) என்பது புவியிலிருந்து சுமார் 160 ஒளி ஆண்டுகள் தொலைவில் உள்ள பாம்பு விண்மீன் தொகுப்பில் உள்ள F-வகை முதன்மை வரிசை  விண்மீனாகும் .  இது தோராயமாக 5.938  தோற்றப் பொலிவுப் பருமையைக் கொண்டுள்ளது.

மேற்கோள்கள் 

பாம்பு விண்மீன்குழாம்
முதன்மை வரிசை விண்மீன்கள்
மமகிகி

மமகிகி  (Mamakiki) என்பது 2020 இல் வெளிவந்த இந்தியத் தமிழ் காதல் நகைச்சுவைத் திரைப்படமாகும். இப்படத்தில் பிரீத்தா ஆனந்தன், ரமேஷ் திலக், மானஸ் சாவாலி, தேவ் ஆகியோர் நடித்திருந்தனர். ஐந்து பேர் இணைந்து இயக்கிய இத்திரைப்படம் பல ஆண்டுகள் தாமதமாகி ஜீ5 இல் வெளியானது.

கதைச்சுருக்கம் 
நான்கு கல்லூரி நண்பர்கள் (மது, மணி, கிராந்தி மற்றும் கிஷோர்) ஐந்து ஆண்டுகள் ஓய்வுக்குப் பின்னர் மீண்டும் சந்திக்கிறார்கள்.

நடிகர்கள் 
 பிரீத்தா ஆனந்தன் - மது
 ரமேஷ் திலக் - மணி
 மானாஸ் சாவாலி - கிராந்தி
 தேவ் - கிஷோர்
 மதுவந்தி அருண் - மதுவின் தாய்
 நலன் குமரசாமி - மருத்துவர்
 சீனு மோகன் - கிராந்தியின் தந்தை

வரவேற்பு 
தி நியூ இந்தியன் எக்சுபிரசு படத்திற்கு ஐந்தில் இரண்டு மதிப்பீட்டை அளித்து, "ஒட்டுமொத்தமாக, அதன் குறைகளால் எடைபோடப்பட்டாலும், மமகிகி ஒரு நடுநிலையான உணர்வுப்பூர்வமான நல்ல நகைச்சுவையால் இப்படம் நம்மை சிரிக்க வைக்கிறது, ஒருவேளை சிரிக்கவில்லை என்றால்" என்றும் எழுதியிருந்தது. ஜீ5 இன் விமர்சனம், படத்தை "நடுத்தரமான உணர்வுப்பூர்வமான நல்ல நகைச்சுவை" என்று அழைத்தது. டிஜிட்டல் மீடியா நிறுவனமான லெட்சுஓடிடி படம் சில "வேடிக்கையான" காட்சிகளைக் கொண்டிருந்ததாலும் "கதை மற்றும் சராசரியான நடிப்பையும் நீட்டித்தது" என்று குறிப்பிட்டது.

மேற்கோள்கள்

வெளி இணைப்புகள் 
 

2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
குறைந்த ஆபத்து

குறைந்த ஆபத்து (Lower risk) என்பது விலங்குகளின் தர நிலையினை குறிக்கும் அளவீடு ஆகும். பன்னாட்டு இயற்கைப் பாதுகாப்புச் சங்கம் விலங்குகளின் எண்ணிக்கை மற்றும் அழிவின் அபாயத்தை வரையறுக்கும் பல தரவரிசைகளைக் கொண்டுள்ளது. சிற்றினங்கள் ஒன்பது தரவரிசையில் செம்பட்டியலில் ஒன்றாக வகைப்படுத்தப்பட்டுள்ளன. இவை அற்றுவிட்ட இனம், இயலிடத்தில் அற்றுவிட்ட இனம், மிக அருகிய இனம், அருகிய இனம், அழிவாய்ப்பு இனம், அச்சுறு நிலை அண்மித்த இனம், தீவாய்ப்புக் கவலை குறைந்த இனம், தரவுகள் போதாது மற்றும் மதிப்பீடு செய்யப்படாத இனம் என்பன. சில விலங்குகளை விவரிக்க இவர்கள் முன்பு "குறைந்த ஆபத்து" என்ற அடையாளத்தைப் பயன்படுத்தினர்.

பன்னாட்டு இயற்கைப் பாதுகாப்புச் சங்கம், ஒரு விலங்கினை, குறைந்த ஆபத்து கொண்ட ஒரு விலங்கு என்று அதன் உயிர்வாழ்வை உறுதிசெய்யும் அளவுக்கு அதிகமான எண்ணிக்கையில் உள்ள நிலையினைக் குறிக்கிறது.  இந்த நிலையில் உள்ள விலங்குகள் அச்சுறுத்தலுக்கு உள்ளாகவோ அல்லது அழிந்துவிட்டதாகவோ தகுதி பெறாது. இருப்பினும், இயற்கை பேரழிவுகள் அல்லது சில மனித நடவடிக்கைகள் இந்த வகைப்பாடுகளில் ஏதேனும் ஒன்றை மாற்றுவதற்குக் காரணமாக அமையலாம்.

இது பயன்பாட்டிலிருந்தபோது, இந்த வகைப்பாடு மூன்று வகைகளாகப் பிரிக்கப்பட்டது:

 காப்பு சார்ந்த இனம் - தற்போதைய பாதுகாப்பு நடவடிக்கைகள் நிறுத்தப்படுவதால் இது அதிக ஆபத்து மட்டத்தில் வகைப்படுத்தப்படலாம்.
 அச்சுறு நிலையை அண்மித்த இனம் - எதிர்காலத்தில் ஆபத்திற்கு ஆளாகலாம் ஆனால் நிபந்தனைகளைப் பூர்த்தி செய்யவில்லை.
 தீவாய்ப்புக் கவலை குறைந்த இனம் - மேலே உள்ள இரண்டும் பொருந்தாது.

மேலும் பார்க்கவும் 

 அருகிய இனம்

மேற்கோள்கள் 

காப்பு நிலை வாரியாக உயிரினங்கள்
தவு7 பாம்பு

தவு 7 பாம்புமீன் (Tau7 Serpentis) (τ 7 இலிருந்து லத்தீன் மொழியாக்கப்பட்டது)  என்பது புவியில் இருந்து சுமார் 174 ஒளியாண்டுகள் தொலைவில் உள்ள பாம்பு விண்மீன் தொகுப்பில் உள்ள A-வகை வுண்மீனாகும் .  இது தோராயமாக 5.804 என்ற தொற்றப் பொலிவுப்  பருமையைக் கொண்டுள்ளது.

மேற்கோள்கள் 

முதன்மை வரிசை விண்மீன்கள்
பாம்பு விண்மீன்குழாம்